Document ID: 32005R1115

UREDBA KOMISIJE (ES) št. 1115/2005
z dne 14. julija 2005
o izdaji uvoznih dovoljenj za določene konzervirane gobe, uvožene v okviru avtonomne tarifne kvote, odprte z Uredbo (ES) št. 1035/2005
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Komisije (ES) št. 1035/2005 z dne 1. julija 2005 o odprtju in upravljanju avtonomne tarifne kvote za konzervirane gobe (1) in zlasti člena 6(3) Uredbe,
ob upoštevanju naslednjega:
Zahtevki za dovoljenja, ki jih vložijo tradicionalni in novi uvozniki pri pristojnih organih držav članic v okviru člena 4(1) Uredbe (ES) št. 1035/2005 presegajo razpoložljive količine. Zato je treba določiti obseg, v katerem se dovoljenja lahko izdajo -
SPREJELA NASLEDNJO UREDBO:
Člen 1
1. Uvozna dovoljenja, za katere tradicionalni uvozniki v skladu s členom 4(1) Uredbe (ES) št. 1035/2005 vložijo zahtevke, ki jih države članice posredujejo Komisiji 12. julija 2005, se izdajo v 9,900 % zahtevane količine.
2. Uvozna dovoljenja, za katere novi uvozniki v skladu s členom 4(1) Uredbe (ES) št. 1035/2005 vložijo zahtevke, ki jih države članice posredujejo Komisiji 12. julija 2005, se izdajo v 24,280 % zahtevane količine.
Člen 2
Ta uredba začne veljati 18. julija 2005.
V uporabi je do 30. septembra 2005.
Ta uredba je v celoti zavezujoča in se neposredno uporablja v vseh državah članicah.
V Bruslju, 14. julija 2005

Labels: 3
17
6